1 रुपये से ज्यादा की भीख लेने से मना कर देता था भिखारी, निधन हुआ तो हजारों लोगों ने जताया शोक
कुछ लोगों का यह भी मानना था कि मृतक भिखारी जो भी कहता था, वह बात सच हो जाती थी।
विजयनगर (कर्नाटक): विजयनगर जिले के हड़गली में एक भिखारी की मौत पर हजारों लोगों ने दुख जताया और सैकड़ों लोग उसकी अंतिम यात्रा में शामिल हुए। 12 नवंबर को एक बस ने भिखारी को टक्कर मारी थी, जिसके बाद उसकी मौत हो गई थी। इसका नाम बसवा उर्फ हुच्चा बस्या था। लोगों के मन में उसके लिए काफी संवेदनाएं थी।दरअसल, वह भीख तो लेता था लेकिन एक व्यक्ति से एक रुपये से ज्यादा की भीख नहीं लेता था। वह भीख में सिर्फ 1 रुपया ही लेता था और अगर कोई शख्स उसे एक से ज्यादा रुपये देता तो वह उसके बाकि के पैसे वापस कर देता था। हालांकि, वह मानसिक रूप से कमजोर था।यहां के कुछ लोगों का यह भी मानना था कि मृतक भिखारी जो भी कहता था, वह बात सच हो जाती थी। इसीलिए भी लोगों के मन में उसके लिए आदर था। यही वजह थी कि उसकी अंतिम यात्रा में भारी भीड़ जुटी। मृतक भिखारी की उम्र 45 साल बताई जा रही है।रविवार को बसवा की अंतिम यात्रा निकाली गई थी। बसवा की अंतिम यात्रा में बैंड द्वारा संगीत बजाया गया।